शंकर सिंह }
शंकर सिंह }
अंग्रेजीमें एडल्ट कॉमेडी, कॉमेडी है और हिंदी में ये भद्दी हो जाती है? सवाल जब दो अंग्रेजी के कॉमेडियन के सामने रखा, तो वो भी हंस दिए। अतुल खत्री और अमित टंडन। दोनों ही प्रसिद्ध स्टेंड अप कॉमेडियन हैं। शनिवार को जसपाल भट्टी ह्यूमर फेस्टिवल में हिस्से लेने पहुंचे तो अंग्रेजी एडल्ट कॉमेडी पर अपनी राय रखी। वे बोले हां यार, ये तो है कि देशभर में जो भी इंग्लिश कॉमेडी होती है वो ज्यादातर एडल्ट होती है। लेकिन हमारे मामले में ऐसा नहीं है। अतुल ने कहा कि मेरी तो खुद 22 वर्ष की बेटी है। ऐसे में मेरा कंटेंट बेशक इंग्लिश में हो, लेकिन पारिवारिक होता है। हां, कभी-कभार एक दो शो ऐसे किए हैं, जो एडल्ट थे। लेकिन फिर मुझे लगा कि मैं इसके लिए नहीं बना।
अतुल ने कहा कि कॉमेडी में मैं बहुत देर से आया हूं। पिछले साल ही स्टेंड-अप कॉमेडी शुरू किया। इससे पहले कंप्यूटर इंजीनियर के तौर पर खुद का कारोबार कर रहा था। कंप्यूटर की लाइन में ज्यादा मजा नहीं रहा था। रोज एक-सा रूटीन बनने लगा, तो डीजे बनने की कोशिश की। लेकिन कुछ दिनों बाद ये शौक उतर गया। ऐसे में पिछले साल मुंबई में ओपन माइक नाइट आयोजित हुई, जहां मेरी परफॉर्मेंस को काफी सराहा गया। बस इसके बाद पूरी तरह से स्टैंड अप कॉमेडी में ही डूब गया। देश में अंग्रेजी कॉमेडी में काफी एडल्ट कंटेंट हैं, लेकिन इससे घबराने की बात नहीं है। क्योंकि कॉमेडी सिर्फ हंसी मजाक के लिए बनी है, इसे इतना सीरियस नहीं लेना चाहिए। मैंने तो खुद प्रधानमंत्री नरेंद्र मोदी जी का एक ट्वीट संभाल कर रखा है जिसमें उन्होंने लोगों को जिंदगी में हंसने का भी वक्त निकालने की बात कही है।
} जीवेश आहलूवालिया, सविता भट्टी, अमित टंडन और अतुल खत्री। फोटो: भास्कर
मुझे अपना बेटा सबसे अच्छा तब लगा था जब उसने मेरी वाइफ काे कहा था मम्मी आपसे ज्यादा अच्छे राजमा तो दादी जी बनाती है... कसम से बच्चे को सच में उस दिन गले से लगाया और कहा, कि जो बात मैं 14 साल तक नहीं कह पाया था तूने एक मिनट में कह दी...
पार्टीशन के बाद इंडिया में आने के बाद सबसे बड़ा झूठ हर मां-बाप यही कहते हैं हमारे पास ढेर सारा सोना था जिसे हम वहीं गाड़ के यहां आए थे। बच्चा भी पूछता है कि अच्छा सोना गाड़कर गए और पुराने भांडे उठाकर ले आए।
अंग्रेजी कॉमेडी शो टीवी पर क्यों नहीं?
हैं इंजीनियर , लेकिन कमाते कॉमेडी से ही हैं
अमितऔर अतुल दोनों ही इंजीनियर हैं वे बोले कि हां, स्वर्गीय जसपाल भट्टी और हम में दो बातें कॉमन हैं वो हैं इंजीनियरिंग और कॉमेडी। हम दोनों भी इंजीनियर हैं लेकिन कमाते अब कॉमेडी से ही हैं। अमित ने कहा कि कुछ साल पहले तक अंग्रेजी स्टैंड अप कॉमेडी के लिए कोई प्लेटफॉर्म नहीं था। मेरे अंदर से कॉमेडियन तो एक एक्सपेरीमेंट के द्वारा निकला। दरअसल, मेरी एचआर कंपनी है तो इसके लिए हमने छोटी-छोटी परफॉर्मेंस शुरू की, ताकि एम्पलाई तनाव रहित रह सकें। बस यहीं से मैंने यू-ट्यूब में अपनी वीडियो अपलोड करना शुरू किया। मुझे पहचान मिली तो सिंगापुर, मलेशिया, दुबई हर जगह शो करने लगा। अब तो ये हाल है कि अपना बिजनेस भी हैंडल नहीं कर पाता। इंटरनेट ने देश में वो बदलाव लाया है कि हमें अब किसी चैनल में जाने की जरूरत नहीं। बस घर बैठे ही कंटेंट पर वीडियो तैयार कर लेते हैं। मैंने एक दो बार कोशिश की कि अडल्ट कॉमेडी करूं, लेकिन मुझे लगा कि ये जरूरी नहीं की कॉमेडी के लिए अडल्ट कंटेंट की ही जरूरत हो। इसलिए मैंने सिर्फ क्लीन कॉमेडी करना शुरू किया। इसे जो मर्जी जहां मर्जी सुन सकता है। हालांकि, मेरा मानना है कि जो लोग एडल्ट कॉमेडी करते हैं उनकी अपनी ऑडियंस है। ऐसे में आप वही सुनो जो सुनना चाहते हैं। ऑनलाइन आपको कोई जबरदस्ती नहीं बुलाता, आप अपनी मनपसंद की वीडियो देख सकते हो, पसंद कर सकते हो।
भारत में अभी तक केवल हिंदी कॉमेडी शो ही दिखाए जाते हैं, लेकिन आज तक कोई अंग्रेजी कॉमेडी शो नहीं प्रसारित हुआ? पर अमित बोले हां, इसकी एक वजह ये भी है कि अब जिसे अंग्रेजी कॉमेडी देखनी होती है वह इंटरनेट में ही देख लेता है। हमें ज्यादातर शो ही लाइव मिल जाते हैं। दूसरा ज्यादातर अंग्रेजी कॉमेडी में अडल्ट कंटेंट होता है तो इसलिए वह टीवी पर प्रसारित नहीं हो पाता।
जसपालभट्टी पर बना रहे हैं स्पेशल फीचर
अमितएक खास ऑनलाइन प्रोजेक्ट पर काम कर रहे हैं, इसका नाम रिवर्स गियर रखा गया है। उन्होंने कहा कि हैरानी होती है कि जसपाल भट्टी पर आज तक किसी ने डॉक्यूमेंट्री नहीं बनाई। मैं एक स्पेशल फीचर उन्हीं की जिंदगी पर बना रहा हूं। इसके लिए पिछले महीने चंडीगढ़ उनके घर में शूट भी किया। अभी यह काम पोस्ट प्रोडक्शन में हैं, लेकिन जल्द ही ऑनलाइन रिलीज होगा।
humour fest Day 2
अतुल खत्री और अमित टंडन शनिवार को शहर में थे, उन्होंने अंग्रेजी कॉमेडी शो में एडल्ट कंटेंट को लेकर बातचीत की।
हमारी कॉमेडी अंग्रेजी में है, लेकिन ये एडल्ट नहीं है...
mai_Deva mai_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva szl_Latn hin_Deva hin_Deva